CELEX: 62017TN0366
Language: fi
Date: 2017-06-05 00:00:00
Title: Asia T-366/17: Kanne 5.6.2017 – Puola v. komissio

31.7.2017   
            
            
               FI
            
            
               Euroopan unionin virallinen lehti
            
            
               C 249/44
            
         Kanne 5.6.2017 – Puola v. komissio
   (Asia T-366/17)
   (2017/C 249/60)
   Oikeudenkäyntikieli: puola
   
      Asianosaiset
   
   
      Kantaja: Puolan tasavalta (asiamies: B. Majczyna)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan innovatiivisen talouden toimenpideohjelmaan, joka liittyy Puolan lähentymistavoitteiden mukaiseen rakennetukeen, kuuluvalle suurhankkeelle ”Volkswagen Motor Polskan uuden sukupolven dieselmoottoreiden tuotannon aloittaminen” Euroopan aluekehitysrahastosta myönnettävän tuen epäämisestä 23.3.2017 annetun Euroopan komission päätöksen (annettu tiedoksi 24.3.2017 asiakirjalla C(2017) 1904)
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste: Hankkeen ”Volkswagen Motor Polskan uuden sukupolven dieselmoottoreiden tuotannon aloittaminen” virheellinen arviointi, joka perustuu näkemykseen siitä, ettei kyseinen hanke ole sopusoinnussa innovatiivisen talouden toimenpideohjelman toimintalinjojen kanssa (kyseisen hankkeen toimintalinja IV) eikä näin ollen täytä Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11.7.2006 annetun neuvoston asetuksen (EY) N:o 1083/2006 (EUVL 2006, L 210, s. 25) 41 artiklan 1 kohdan mukaisia edellytyksiä puutteellisen innovointikapasiteetin vuoksi.
            
         
               2)
            
            
               Toinen kanneperuste: Asetuksen N:o 1083/2006 41 artiklan 2 kohdan rikkominen siitä syystä, että hankkeen tarkastaminen ylitti huomattavassa määrin sille varatun ajan.